
МИНИСТЕРСТВО НА ТРУДА И СОЦИАЛНАТА ПОЛИТИКА
Програма „Развитие на човешките ресурси“

Въпроси и отговори по процедура BG05SFPR002-1.023  “ПОДКРЕПА ЗА РАЗВИТИЕ НА ПРЕДПРИЯТИЯТА ОТ СОЦИАЛНАТА ИКОНОМИКА- ВОМР“
Съгласно чл. 26, ал. 8 и 9 от ЗУСЕФСУ и чл. 5, ал. 3 и ал. 4 от ПМС 23 от 13.02.2023 г., кандидат може да иска разяснения по Условията за кандидатстване в срок до три седмици преди изтичането на срока за кандидатстване. Разясненията се утвърждават от Ръководителя на управляващия орган (УО) или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати.
Разясненията се съобщават/публикуват на интернет страницата на съответната програма и в ИСУН – до 01.12.2026 г.

			РЪКОВОДИТЕЛ НА УО НА ПРЧР

1.	Въпрос 1 Критерий: 11.2. Кандидатът трябва да е юридическо лице със самостоятелна правосубектност, регистрирано не по-късно от 30.09.2025 г. 
Въпрос: При кандидатстване на общинско предприятие чрез общината, критерият до самата община ли се отнася, или до общинското предприятие? Тоест допустимо ли е самото общинско предприятие да е създадено след 30.09.2025 г.?

Въпрос 2
Критерий: 11.2. Всички допустими кандидати следва да бъдат вписани в Регистъра на социалните предприятия, съгласно Закона за предприятията на социалната и солидарна икономика. Вписването в Регистъра е задължително и следва да бъде извършено най-късно до сключване на договора за БФП. За да получи договор за финансиране, вписаното в Регистъра социално предприятие трябва да е същото юридическо лице като одобрения допустим кандидат по процедурата.
Въпрос: При кандидатстване на общинско предприятие чрез общината, критерият до самата община ли се отнася, или до общинското предприятие? 




Отговор на въпрос № 1

Уважаема госпожо/Уважаеми господине, 


1. Да, допустимо е общинското предприятие да бъде създадено след 30.09.2025 г., тъй като общинското предприятие, няма самостоятелна правосубектност и ще кандидатства чрез общината, то в случая ще се използва информацията за съответната община, която е публичен орган, разпоредител с бюджет. Съгласно Условията за кандидатстване по процедурата за публичните органи финансовият капацитет ще се изчислява въз основа на утвърдените разходи по бюджетите им за текущата календарна година, в която се подава проектното предложение. Счита се, че кандидатът разполага с необходимия финансов капацитет, ако утвърдените разходи по бюджета му за текущата година, в която е подадено проектното предложение, са по-високи от 20 % от размера на исканата БФП, като данните се проверяват по служебен път.
2. Критерият се отнася до общинското предприятие, което трябва да бъде вписано в Регистъра на социалните предприятия, най-късно до сключване на договор за БФП по процедурата. В Решението на общинския съвет следва да фигурира съгласие за кандидатстване на общината по процедурата, като изрично следва да се посочи, за кое общинско предприятие кандидатства общината. Впоследствие, ще бъде търсена регистрация в Регистъра на социалните предприятия за посоченото общинско предприятие. Тъй като общинското предприятие няма самостоятелна правосубектност кандидатът е самата община чрез съответното предприятие и всички документи се подписват и подават от името на кмета на общината или упълномощено лице.

